জ্যাকব ওরাম
জ্যাকব ডেভিড ফিলিপ ওরাম (ইংরেজি: Jacob David Philip Oram; জন্ম: ২৮ জুলাই, ১৯৭৮) মানাওয়াতু'র পালমারস্টোন নর্থ এলাকায় জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। বামহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে ক্রিকেট খেলায় অংশ নিয়ে থাকেন। নিউজিল্যান্ডের পক্ষ হয়ে নিয়মিতভাবে ব্যাট ও বলে সমান পারদর্শিতা দেখিয়ে অল-রাউন্ডারের মর্যাদা উপভোগ করেছেন ‘বিগ জ্যাক’ ডাকনামে পরিচিত জ্যাকব ওরাম। মার্চ, ২০১৩ সালে আইসিসি প্লেয়ার র‌্যাঙ্কিং প্রথায় একদিনের আন্তর্জাতিক ক্রিকেটের অল-রাউন্ডার বিভাগে তিনি দশম স্থানে ছিলেন।